
Yr oedd y disgyblion ar dasg ac yn canolbwyntio ar ddysgu yn ystod y wers. Cwestiynais yn agored er mwyn asesu’u dealltwriaeth o’r wybodaeth (sut i ateb cwestiynau’n gywir) a rhoi cyfle iddynt brofi’u dealltwriaeth a gwybodaeth. Yr oeddent yn hyderus wrth ateb cwestiynau sy’n pwysleisio’u dealltwriaeth o sut i ateb gwahanol fathau o gwestiynau. Yr oedd y tasgau’n addas i’w gallu ac wedi’u helpu i gyflawni nod y wers yn llwyddiannus. Yr oedd amrywiaeth o dasgau a oedd wedi atgyfnerthu’r wybodaeth (sut i ateb cwestiynau’n gywir). Yr oedd y dasg dawel wedi sgaffaldio’u dysgu trwy gynnwys yr atebion cywir ar gyfer gwahanol fathau o gwestiynau. 

Fodd bynnag, yr oedd y disgyblion yn gyd-ddysgwyr i mi, felly yr oedd hyn wedi rhwystro ac effeithio ar fy arfer mewn ffordd negyddol, yn enwedig safon fy iaith a’r defnydd o’r iaith. Defnyddiais yr iaith Gymraeg yn naturiol ac yn hyderus yn ystod y wers ond defnyddiais dafodiaith a bratiaith yn aml oherwydd fy mod yn gyfarwydd â’r disgyblion (cyd-ddysgwyr). Teimlais fod y sefyllfa’n ffug iawn oherwydd fy mod yn gyfarwydd â’r disgyblion (cyd-ddysgwyr) a oedd wedi arwain ataf ddefnyddio iaith bob dydd, tafodiaith a bratiaith. Wrth addysgu yn fy ysgol leoliad, yr wyf yn defnyddio iaith gywir, ffurfiol a safonol oherwydd fy mod yn addysgu Cymraeg ail iaith fel pwnc. Felly, mae’n rhaid i mi fodelu iaith gywir. Yn ogystal â hyn, yr wyf yn addysgu mewn ysgol Saesneg oherwydd fy mod yn addysgu Cymraeg ail iaith. Oherwydd hyn, nid wyf yn defnyddio llawer o Gymraeg wrth addysgu disgyblion ail iaith oherwydd nad ydynt yn hyderus yn y Gymraeg neu’n deall y Gymraeg yn dda iawn. Felly, yr wyf yn defnyddio Saesneg am fwyafrif fy ngwersi. Gellid dadlau bod hyn wedi effeithio ar y wers oherwydd nad oeddwn yn gyfarwydd â defnyddio’r Gymraeg am wers gyfan. Yr oedd yn anodd iawn addysgu yn y Gymraeg am y wers gyfan oherwydd fy mod yn gyfarwydd ag addysgu yn y Saesneg. Nid oed gennyf lawer o brofiad yn addysgu yn y Gymraeg yn unig oherwydd fy mod yn dysgu Cymraeg ail iaith mewn ysgol uwchradd Saesneg, felly yr oedd y wers yn her newydd i mi. 

Nid oedd llawer o gyfleoedd i mi ddarllen yn ystod y wers oherwydd fel yr addysgwr, yr oeddwn yn gosod y tasgau, esbonio sut i ateb gwahanol fathau o gwestiynau’n gywir ac yn gofyn ac ateb cwestiynau’r disgyblion. Yr oeddwn wedi gwrando ar ddisgyblion yn gyson ac wedi cywiro eu hatebion anghywir er mwyn modelu iaith gywir a gwella’u hiaith. Fodd bynnag, yr oedd yn anodd i mi ehangu trafodaeth yn ystod y wers oherwydd yr oeddwn yn gosod y tasgau, esbonio sut i ateb gwahanol fathau o gwestiynau’n gywir ac yn gofyn ac ateb cwestiynau’r disgyblion. Yr oedd y tasgau’n gyflym a byr, felly nid oedd amser i mi ehangu trafodaeth.  

Ar y cyfan, aeth y wers yn dda oherwydd yr oedd y disgyblion yn ateb gwahanol fathau o gwestiynau’n hyderus ac yn gywir. Fodd bynnag, yr oedd yn heriol wrth addysgu’r disgyblion oherwydd fy mod yn eu hadnabod nhw yn bersonol. Oherwydd hyn, yr oedd y sefyllfa’n ffug a oedd wedi ychwanegu ataf newid fy iaith.
  
